b'\n_START_ARTICLE_\nCopleyjeva medalja\n_START_PARAGRAPH_\nCopleyjeva medalja je znanstvena nagrada za dose\xc5\xbeke na kateremkoli podro\xc4\x8dju znanosti in je najuglednej\xc5\xa1a nagrada, ki jo podeljuje Kraljeva dru\xc5\xbeba iz Londona. Je hkrati tudi najstarej\xc5\xa1a nagrada Dru\xc5\xbebe, saj so prvo nagrado podelili leta 1731._NEWLINE_Nagrado so ustanovili na podlagi zapu\xc5\xa1\xc4\x8dine stotih funtov iz leta 1709 Kraljevi dru\xc5\xbebi sira Godfreyja Copleyja, bogatega posestnika iz Sprotbrougha pri Doncastru, Ju\xc5\xbeni Yorkshire, ki so ga leta 1691 izbrali za \xc4\x8dlana Dru\xc5\xbebe._NEWLINE_Copleyjeva medalja je ena od desetih medalj, ki jih Kraljeva dru\xc5\xbeba podeljuje. Nekatere podeljujejo letno, nekatere pa v razli\xc4\x8dnih presledkih, odvisno od okoli\xc5\xa1\xc4\x8din. Copleyjeva medalja se izmenjuje med fizikalnimi znanostmi in biolo\xc5\xa1kimi znanostmi, nagrajenca ali nagrajence pa izberejo redni \xc4\x8dlani Kraljeve dru\xc5\xbebe._NEWLINE_John Canton, Michael Faraday, Stephen Gray in John Frederick William Herschel so prejeli nagrado dvakrat, John Theophilus Desaguliers pa trikrat.\n_START_SECTION_\nPrejemniki\n_START_PARAGRAPH_\nDosedanji nagrajenci so:'